Adashic badiadash ambi acten mentobambocno abëd icquid daëdbëd Uan niduapondash.
Adec nidquin Esus cuensho isashien:
Nuquin Papan obeca bacuëbimbuecquid nec,
umbi cabuedquio cueneque.
Is,
quepondash Uan.
Adsho tantiatanec Uambëd icquido Esus chinunec nidpondash.
Nidquin chinunac bidiadquin istanequien:
¿Atotsi quec ne?
quepondash Esus.
Adshobien:
Dabi,
mibi isec nebi.
¿Mitsimbo icco?
Mibi isnu,
capondash.
Adoac:
En isec cho,
cac abi icacno isec nidondash.
Uëshë budambi puduedash aidbëd onquetanniash inchëshbudtsëqui chondash.
Uanën chuisho tantiashun Esus chinunondaid abentsëc Andedes nepondash.
Aidi Simon cashumbic Petedo caidën utsi nepondash.
Adanec Andedes aton buchi chiec badedquio nidpondash.
Adec nidquin Simon Petedo istuidash:
Nuquin tsusedpabon chiampid Nuquin Papan Chomiaid Quidistu Mesias caid istuidombique.
En isec cho,
buchi,
capanëdash.
Adshumbic Andedesën aton buchi buanac Esus isec chopanëdash.
Chosho isash Esus:
Uanën mado Simon mibi nec.
Utsi uain cuënquin mibi Sepas cashumbic Petedo caimbi,
capondash.
Badiadash:
Nidaid cuëshë Cadidea caid yacno nidnu,
quianec Esus nidpondash.
Adec nidquimbi Uedipe istuidshun:
Nuquibi icnu.
Cho,
capondash.
Aidi shubu dadpen icquid Betsaida yacnouësh caniquid nepondash.
Adecbidi Andedes aton buchi Petedobëd auëshquiobidi caniquid neuapondash.
Esusbëd icquid yanash Natanaed chiec Uedipe nidpondash.
Adec nidquin istuidshumbien:
Isec cho.
Moisesbëtan Nuquin Papan oncamiaidon chuiquin:
Bëdamboshëcquid choendac,
quequin dada uaquin chiampid iccoshe.
En isec cho.
Aidi shubu dadpen icquid Nasaded caid yacnouësh caniquid Esus Osen mado nioshe,
capanëdash.
Adsho tantiash:
¿Nasaded yacnouështa bëdamboshëcquid chopatsiash?
quepanëdash Natanaed.
Adsho tantiashumbien:
En mimbimbo isec cho,
capanëdash Uedipen.
Adoac choshobien Esusën:
Is.
Isadaidbombo iquec.
Muauadesambo nec,
caquien
Natanaedën:
¿Mitsipaden ubi tantie?
Mabi mimbi isacmaidquio neyoc,
capondash.
Adoaquien:
Uedipen:
Cho,
cambo icnubi mibi cute icueda caid tayun tsadsho isombi,
capondash Esusën.
Adsho tantiashumbien:
Icbo,
Nuquin Papan Madombo mibi nec.
Nuquin matses isadaidbon chuiquid tapambo ictequid mibi nec,
capondash Natanaedën.
Adoaquien Esusën:
Cute icueda caid tayun tsadsho mibi isombi,
ubi quesho ¿tantiashta:
Aidquiobi nec,
badedquio mibi quepe?
Nadatiambocquin udictsëc nabansho mimbi isendac.
Tantia,
mibi abimbo chuinu.
Mibitedishun abu yacno bëcaduadacsho isendac.
Adembidi auëshquio ubi Matsesën Tishaid cun dadan ictanec Nuquin Papabëd icquido bud budashic dectatonesho mimbi isendac,
quepondash Esus abëd icquido chiec.